Joyce Bamford-Addo

**Joyce Adeline Bamford-Addo**, JSC, CV (dem born am 26 March 1937) be Ghanaian barrister den judge wey serve as de Speaker give de Parliament of Ghana from 2009 go 2013. Na she be de first woman make dem elect to dat position insyd de West African sub-region. Na Bamford-Addo sanso be de first female Justice of de Supreme Court of Ghana. She serve insyd dat role from 1991 till 2004 wen she retire.

## Ein Early life den Education
English poppie den Ghanaian mommie from Aburi wey born am for 1937 insyd. Joyce Bamford-Addo attend St. Mary's Boarding School de Our Lady of Apostles (OLA) Boarding School, along plus ein sisto Cynthia, for Cape Coast for ein basic education. She san attend Holy Child School, wey dey Cape Coast for ein secondary education. She proceed go de United Kingdom for legal training. She join de Inner Temple go train under de apprenticeship system known as Inns of court wey dem call am go de English Bar for 1961 insyd.

## Ein Judicial Service
Bamford-Addo return go Ghana afta she work for United Kingdom for one year. Dem san call am go de Ghana Bar for 1962 insyd. She start dey work as Assistant State Attorney for 1963 insyd wey dem promote am go State Attorney, wey dem san promote go Senior State Attorney before she cam turn Principal State Attorney. She rise go Chief State Attorney for 1973 insyd. Dem appoint am as Director of Public Prosecutions for 1976 insyd, wey she hold dat position for 10 years. 

**<big>Justice of de Supreme Court of Ghana</big>**

Jerry Rawlings appoint am as Supreme Court Judge for 1991 insyd, wey e become de first female Justice of de Supreme Court of Ghana. After e work for de public service insyd give several years, she retire voluntarily from de Supreme Court for October 2004 insyd. Dem allegedly report dat she retire ova being bypassed by ein junior, Justice George Kingsley Acquah, for de appointment of Chief Justice.

## Ein politics
For 1991 insyd, during de late Provisional National Defence Council (PNDC) era, Bamford-Addo becam de Second Deputy Speaker of Ghana ein Consultative Assembly, set up to draft wat becam de 1992 constitution.

**Speaker of Parliament**

Following de 2008 presidential den parliamentary elections, dem elect am unopposed as de Speaker of de Fourth Parliament of de Fourth Republic of Ghana wey e take ova from Ebenezer Sekyi-Hughes, wey e serve as de first female to take up dat position, den second female to head an arm of government after dem appoint Georgina Theodora Wood Chief Justice of de Supreme Court of Ghana. De election sanso make am de highest ranked female for Ghana ein political history wey e surpass Georgina Theodora Woods. She becam known across insyd Africa den across de globe wey e join oda female speakers like Betty Boothroyd for de United Kingdom insyd den Nancy Pelosi of de United States of America as first female speakers of demma respective countries. 

## Ein Professional Association
Bamford-Addo be member of de Ghana Bar Association, Catholic Lawyers Guild, International Federation of Women Lawyers (FIDA) den de Commonwealth Lawyers Association. As na she dey work for de public service as Supreme Court Judge, she san serve as member of de Legal Aid Board den de Judicial Council (General Legal Council).

She serve as representative from Ghana at several UN Commission for de Status of women international conferences.

## Ein Awards den Recognition
American Biographical Institute award Bamford-Addo as de best woman of de year for 2000 insyd secof ein zeal den unfettered efforts towards women issues den women empowerment. Dem dey consider am as female pacesetter for law insyd den legislation for Ghana insyd den inspiration den role model generally give Ghanaian women.

Ghana Association of Women Entrepreneurs (GAWE) honour am for dema Global Women Entrepreneur Trade Fair den Investment Forum for Accra dinner den awards night for 2011 insyd along plus oda Ghana's first women top office holders Justice Georgina Theodora Wood, first woman Chief Justice, Anna Bossman, first woman Acting Commissioner for de Commission on Human Rights den Administrative Justice (CHRAJ) den Elizabeth Mills-Robertson, first woman Acting Inspector General of Police (IGP).

For October 2011 insyd, Ex President John Evans Atta Mills honor am plus de Companion of de Order of de Volta, ebe de highest for de Order of Volta awards insyd, secof ein recognition of ein outstanding service for Ghana.

## Ein Life matter
Bamford-Addo be devout Christian wey she dey worship as Roman Catholic.

## Make you sanso see

* Speaker of de Parliament of Ghana
* List of judges of de Supreme Court of Ghana
* Supreme Court of Ghana

## References